Na temelju članka 75. Zakona o sportu („Narodne novine“ broj 141/22) i članka 46. Statuta Općine Kloštar Podravski („Službeni glasnik Koprivničko-križevačke županije“ broj 4/21), općinski načelnik Općine Kloštar Podravski podnosi

I Z V J E Š Ć E

o izvršenju Programa javnih potreba u sportu

na području Općine Kloštar Podravski u 2022. godini

I.

Izvješćem o izvršenju Programa javnih potreba u sportu na području Općine Kloštar Podravski u 2022. godini (u daljnjem tekstu: Izvješće) obuhvaćene su aktivnosti i djelatnosti u športu od lokalnog značaja koje se financiraju iz Proračuna Općine Kloštar Podravski u 2022. godini.

II.

Program javnih potreba u sportu na području Općine Kloštar Podravski u 2022. godini (u daljnjem tekstu: Program) donesen je 06. prosinca 2021. godine, a objavljen je u „Službenom glasniku Koprivničko-križevačke županije“ broj 28/21.

III.

Ovim Programom se ostvaruje:

- poticanjem i promicanjem sporta,

- provođenjem dijela programa tjelesne i zdravstvene kulture djece i mladeži,

- djelovanjem sportskih udruga,

- treningom, organiziranjem i provođenjem domaćih i međunarodnih natjecanja, općom i posebnom zdravstvenom zaštitom sportaša,

- stručnim radom u sportu.

IV.

U tijeku 2022. godine iz Programa ostvareno je 476.400,00 kuna.

V.

Ovo Izvješće stupa na snagu osmog dana od dana objave u "Službenom glasniku" Koprivničko-križevačke županije.

OPĆINSKI NAČELNIK

OPĆINE KLOŠTAR PODRAVSKI

KLASA: 620-01/23-01/01

URBROJ: 2137-16-01/01-23-01

Kloštar Podravski, 23. svibnja 2023.

OPĆINSKI NAČELNIK:

Siniša Pavlović